Publication: Magyar Közlöny
Issue: MK-2006-62 (Year: 2006, Number: 62)
Era: 2004-2010
Section: Melléklet a 27/1998. (VI. 10.) MKM rendelethez
Paragraph Index: 250

3. A vizsga értékelése A beszéd és ének gyakorlati vizsga értékelésének általános szempontjai Beszéd: – a gyakorlatok, illetve játékok ismerete, – a gyakorlatok végrehajtásának pontossága, – koncentráció, – együttműködés. A vizsgabizottság nem értékelheti a beszédállapotot. Ének: – tiszta intonáció, – stílushű előadásmód, – a mozgás és az ének összehangolása, – ritmus- és dallaminvenció, – együttműködés. A BÁBSZÍNHÁZISMERET TANTÁRGY CÉLJA, FELADATA, SZAKMAI KÖVETELMÉNYEI A tantárgy a bábjáték tanszak célkitűzései közül minél több élő és felvett bábszínházi, színházi előadás megtekintésére, a tanulók bábszínházzal, színházzal és drámával kapcsolatos fogalmi készletének, aktív szókincsének bővítésére nyújt kiemelt lehetőséget. A tanszak általános célkitűzéseinek szellemében a tantárgy lehetőséget teremt arra, hogy a tanulók felkészült nézőkké, tudatos bábjátékosokká váljanak. Követelmények az alapfok évfolyamainak elvégzése után A tanuló legyen képes – felismerni, hogy saját befogadói élményeit milyen színházi hatások befolyásolják, – a bábszínházi előadással kapcsolatos élményeit, véleményét világosan, érvekre támaszkodva megfogalmazni, – a megismert fogalmi készlet alapján egy-egy bábszínházi előadás legfontosabb sajátosságait, jellegzetességeit megfogalmazni, – a mások által készített előadások tanulságait saját tevékenységére (is) adaptálni, 2006/62/II. szám – a saját csoportja által létrehozott előadások sajátosságait leírni, – az előadás készítése közben felmerült problémákat összefüggésbe hozni a bábszínházi előadás általánosabb problémáival. Ismerje – a bábművészet megközelítésére alkalmas fogalmi készlet legfontosabb elemeit, – azt az alkotói folyamatot, amelyben egy-egy értékes előadás létrejön, – a legfontosabb „bábszínházi mesterségeket”, – az előadás különböző közreműködőinek szerepét, részvételi módját az alkotói folyamatban, – a bábszínházi előadás legfontosabb alkotórészeit, – azt, hogy saját tevékenységének hol a helye, továbbá mi a szerepe az egész előadás hatásmechanizmusában. Követelmények a továbbképző évfolyamainak elvégzése után A tanuló legyen képes (az előbbieken kívül) – felismerni egy-egy bábszínházi előadás meghatározó alkotóelemeit, azok sajátosságait, felhasználási, kapcsolódási módját, – a bábszínházi előadást a benne érvényesülő (műfaji, stiláris, illetve formai) konvenciórendszer szerint vizsgálni, értékelni, – a megismert fogalmi készletet saját csoportja színházi tevékenységére is alkalmazni, azaz a saját munkája során felmerülő problémákra elméletileg is reflektálni, – egy-egy bábszínházi előadást átfogóan értékelni, eljutni az előadás jellemzőinek leírásától, összetevőinek elemzésétől a színházi műalkotás értelmezéséig. Ismerje (az előbbieken kívül) – a bábművészet legfontosabb kifejezőeszközeit, – a műfaji, stiláris, illetve formai konvenciórendszerek legfontosabb sajátosságait, felhasználási lehetőségeit, – a konkrét előadások elemzésében, értelmezésében felhasznált fogalmakat, azok meghatározásait, kapcsolódásukat, továbbá helyüket, szerepüket a különféle bábszínházi konvenciórendszerekben, illetve más művészeti, irodalmi, esztétikai fogalmakkal való összefüggéseiket, – az előadás alkotóelemeinek hatásmechanizmusait (azok miként befolyásolják a nézői élményt, hogyan szolgálják az előadás jelentését). A BÁBSZÍNHÁZISMERET TANTÁRGY VIZSGAKÖVETELMÉNYEI A MŰVÉSZETI ZÁRÓVIZSGA KÖVETELMÉNYEI

Source: https://magyarkozlony.hu/hivatalos-lapok/fe19b5f967110c23da64a6d348d880a26db88494/dokumentumok/3c655fa8bb80f54e1d142caaef37c04be4fe2b0b/letoltes